Ma kingin vallavalitsusele tervisliku tee, siitsamast meie maakonnast. Lisaks turvalisusele on ju jalgtee mõeldud ka tervisespordi harrastamiseks. Ju olen mina ise õigel ajal olulised asjad tähelepanuta jätnud ning leban seetõttu kodus 38,5 palavikuga, ega saa jagada teiega seda rõõmsat sündmust. Seda enam soovitan ma vallavalitsusel ja eriti vallavanemal seda tervislikku teed tarbida. Sest kui tema on  terve, siis on tal võimalik oma tööd hästi teha ning seista selle eest, et Leevi teelõik samuti valla- ja külarahva kõige parema arvamise järgi rajataks. Soovin kõigile ohutut ja tervislikku liikumist.